بجلی کی وزارت
مرکزی وزیر جناب آر کے سنگھ نے جی 20 کے شراکت داروں سے گلوبل وارمنگ اور موسمیاتی تبدیلیوں کے خلاف متحد لڑائی کی اپیل کی
پہلی جی20 انرجی ٹرانزیشن ورکنگ گروپ میٹ بنگلور میں شروع ہو رہی ہے
کاربن کیپچر، یوٹیلائزیشن اور سٹوریج پر بین الاقوامی سیمینار سائیڈ لائن پر منعقد ہوا
بجلی اور نئی اور قابل تجدید توانائی کے مرکزی وزیر جناب آر کے سنگھ نے جی-20 کے رکن ممالک پر زور دیا کہ وہ گلوبل وارمنگ اور موسمیاتی تبدیلی سے پیدا ہونے والے چیلنجوں کا مقابلہ کرنے کے لیے اکٹھے ہوں اور ایک ساتھ مل کر کام کریں ۔
آج بنگلورو میں انرجی ٹرانزیشن ورکنگ گروپ کی پہلی میٹنگ میں کلیدی خطبہ دیتے ہوئے جناب آر کے۔ سنگھ نے کہا کہ ہندوستان اب 2005 کی سطح سے 2030 تک جی ڈی پی کے اخراج کی شدت کو 45 فیصد تک کم کرنے کے لیے پرعزم ہے۔ انہوں نے کہا کہ ملک کا مقصد 2030 تک غیرفوسل فیول پر مبنی توانائی کے وسائل سے تقریباً 50 فیصد مجموعی الیکٹرک پاور انسٹال کرنا ہے۔ یہ نوٹ کرتے ہوئے کہ موسمیاتی تبدیلی کی کارکردگی کے اشاریہ میں ہندوستان کو بہترین کارکردگی کا مظاہرہ کرنے والے پانچ ممالک میں درجہ دیا گیا ہے، جناب آر کے۔ سنگھ نے نشاندہی کی کہ ملک کا فی کس گرین ہاؤس گیسوں کا اخراج 2020 میں 6.3 ٹی سی او 2 ای کی عالمی اوسط سے بہت کم ہے۔ انہوں نے بتایا کہ حکومت کی توانائی کی بچت کی مختلف اسکیموں کے نتیجے میں سالانہ 267.9 ملین ٹن کاربن ڈائی آکسائیڈ کی کمی ہوئی ہے جس کے نتیجے میں تخمینہ لاگت میں 18.5 بلین ڈالر کی بچت ہوئی ہے۔
بعد ازاں، میڈیا کے نمائندوں سے خطاب کرتے ہوئے، انہوں نے کہا کہ ہندوستان توانائی کی موجودہ دستیابی کے ساتھ کوئی سمجھوتہ نہیں کرے گا اور توانائی کے تحفظ کے حصول کے لیے تمام ممکنہ ذرائع تلاش کرے گا۔ انہوں نے کہا کہ ای ٹی ڈبلیو جی میٹنگ اس کے لیے روڈ میپ تیار کرنے کے لیے ایک ابتدائی پلیٹ فارم کے طور پر کام کرے گی۔
اپنے خصوصی خطاب میں پارلیمانی امور، کوئلہ اور کانوں کے مرکزی وزیر جناب پرہلاد جوشی نے صاف توانائی تک عالمگیر رسائی کے حصول کے لیے بین الاقوامی تعاون کی ضرورت پر زور دیا۔ انہوں نے کہا، "ہندوستانی طرز زندگی اور طرز عمل پر یقین رکھتے ہیں جو فطرت کا استحصال کرنے کے بجائے اس کے لیے سازگار ہیں۔ تخفیف کرنا، دوبارہ استعمال کرنا اور ری سائیکل کرنا ہمارے زندگی کے تصورات ہیں اور سرکلر اکانومی ہماری ثقافت اور طرز زندگی کا ایک لازمی حصہ ہے۔"
جناب پرہلاد جوشی نے گلاسگو میں کوپ26 میں ماحولیات کے لیے مشن لائف۔لائف اسٹائل کے بارے میں وزیر اعظم جناب نریندر مودی کے اعلان کا حوالہ دیا، جس میں ماحولیات کے تحفظ اور بچاؤ کے لیے "بغیر سوچے سمجھے اور تباہ کن استعمال کے بجائے توانائی کے باشعور اور سمجھدار استعمال" پر زور دیا گیا، یہ ایک عوامی تحریک ہے۔
ہندوستان کی جی20 کی سربراہی میں پہلی ای ٹی ڈبلیو جی میٹنگ چھ اہم ترجیحی شعبوں پر توجہ مرکوز کرے گی جیسے کہ توانائی کی منتقلی ٹیکنالوجی کے فرق کو ختم کرنا؛ توانائی کی منتقلی کے لیے کم لاگت کی فنانسنگ؛ توانائی کی حفاظت اور متنوع سپلائی چینز؛ توانائی کی کارکردگی، صنعتی کم کاربن کی منتقلی اور ذمہ دارانہ کھپت؛ مستقبل کے لیے ایندھن  اور صاف توانائی تک عالمی رسائی اور ایک مساوی، سستی اور جامع توانائی کی منتقلی کا راستہ۔ "ایک زمین، ایک خاندان اور ایک مستقبل" تقریب کا موضوع ہے۔
برازیل کی وزارت خارجہ میں قابل تجدید توانائی ڈویژن کے سربراہ جناب ریناٹو ڈومیتھا گوڈینو، جناب آلوک کمار، سکریٹری ، ہندوستان کےجی 20 سی سی یو ایس شرپا جناب ابھے ٹھاکر اور نیتی آیوگ کے رکن جناب و ی کے سرسوت اہم مقررین میں شامل تھے۔
عالمی بینک، ایشیائی ترقیاتی بینک، اقوام متحدہ کے ماحولیاتی پروگرام  اور کئی دیگر بین الاقوامی تنظیموں کے ساتھ تین روزہ ایونٹ میں جی20 ممالک اور نو خصوصی مدعو ممالک سمیت 150 سے زائد شرکاء شرکت کر رہے ہیں۔
اس کے علاوہ 'کاربن کی گرفت، استعمال اور ذخیرہ ' پر ایک اعلیٰ سطحی بین الاقوامی سمپوزیم کا انعقاد کیا گیا۔ سمپوزیم نے کاربن کی گرفت، استعمال اور ذخیرہ کرنے کی اہمیت کو اجاگر کرنے پر توجہ مرکوز کی، جو خالص صفر کے اہداف کے حصول کے لیے اہم سمجھے جاتے ہیں۔
ش ح۔ ش ت۔ج
Uno-1234
(Visitor Counter : 75